|  |  |  |  |
| --- | --- | --- | --- |
| ГЛАВА  МУНИЦИПАЛЬНОГО ОБРАЗОВАНИЯ  «НИЖНЕКАМСКИЙ МУНИЦИПАЛЬНЫЙ РАЙОН»  РЕСПУБЛИКИ ТАТАРСТАН  пр. Строителей, д. 12, г. Нижнекамск, 423570 | Herb | | ТАТАРСТАН РЕСПУБЛИКАСЫ  «ТҮБӘН КАМА МУНИЦИПАЛЬ РАЙОНЫ»  МУНИЦИПАЛЬ БЕРӘМЛЕГЕ  БАШЛЫГЫ  Төзүчеләр пр., 12 нче йорт, Түбән Кама шәһәре, 423570 |
| **РАСПОРЯЖЕНИЕ**  № 45 | | **БОЕРЫК**  13-нче февраль 2020 ел | |

Гражданнардан кергән мөрәҗәгатьләргә анализ ясау тәртибен раслау турында

«Татарстан Республикасында гражданнар мөрәҗәгатьләре турында» 2003 елның 12 маендагы 16-ТРЗ номерлы Татарстан Республикасы Законының 23 статьясы нигезендә һәм гражданнардан кергән мөрәҗәгатьләргә анализ ясауның бердәм тәртибен билгеләү максатларында, йөклим:

1. Гражданнардан кергән мөрәҗәгатьләргә анализ ясау тәртибен расларга (кушымта).

2. Әлеге күрсәтмәнең үтәлешен контрольдә тотуны эш башкару һәм гражданнар мөрәҗәгатьләре белән эшләү бүлегенә йөкләргә.

А.Р. Метшин

Татарстан Республикасы

Түбән Кама муниципаль районы

Башлыгының

2020 елның 13-нче февраль

45-нче номерлы күрсәтмәсе белән расланган

кушымта

ГРАЖДАННАРДАН КЕРГӘН МӨРӘҖӘГАТЬЛӘРГӘ АНАЛИЗ ҮТКӘРҮ

ТӘРТИБЕ

1. Әлеге Тәртип «Татарстан Республикасында гражданнар мөрәҗәгатьләре турында» 2003 елның 12 маендагы 16-ТРЗ номерлы Татарстан Республикасы Законының 23 статьясын үтәү йөзеннән эшләнде һәм эш башкару һәм гражданнар мөрәҗәгатьләре белән эшләү бүлеге аша Түбән Кама муниципаль районы Советына, Түбән Кама муниципаль районы Башкарма комитетына, Түбән Кама шәһәр Советына, Түбән Кама шәһәре башкарма комитетына кергән гражданнар мөрәҗәгатьләрен анализлау процедурасын билгели.

2. Мөрәҗәгатьләрне гомумиләштерү һәм анализлау эш башкару һәм гражданнар мөрәҗәгатьләре белән эшләү бүлеге тарафыннан әлеге Тәртипнең 3 пункты нигезендә бирелә торган электрон документлар әйләнеше һәм мәгълүмат нигезендә башкарыла.

3. Җитәкчеләргә һәм аларның урынбасарларына шәхси кабул итүләрдә кергән мөрәҗәгатьләр турында мәгълүмат җитәкчеләр, аларның урынбасарларына шәхси кабул итүгә гражданнарны язуны гамәлгә ашыручы вазыйфаи затлар тарафыннан биреләа.

4. Анализ ясау барышында кергән, бүтән адрес белән җибәрелгән һәм каралган язма мөрәҗәгатьләрнең, электрон документ формасында мөрәҗәгатьләрнең саны, гражданнарны кабул итү урыннары, көннәре һәм сәгатьләре, шәхси кабул итүдә кабул ителгән гражданнар саны, мөрәҗәгатьләрнең тематикасы, мөрәҗәгатьләрне карау нәтиҗәләре буенча кабул ителгән чаралар турында мәгълүмат өйрәнелә, мөрәҗәгатьләрне карау срокларын бозу өлешендә башкару дисциплинасының торышы анализлана.

5. Эш башкару һәм гражданнар мөрәҗәгатьләре белән эшләү бүлеге 4 пункт нигезендә мәгълүматны гомумиләштерүне һәм анализлауны гамәлгә ашыра һәм ел йомгаклары буенча гомумиләштерелгән нәтиҗәләрне тиешле җирле үзидарә органы җитәкчесенә тапшыра.

6. Узган елдагы мөрәҗәгатьләрне анализлау нәтиҗәләре «Интернет» мәгълүмат-телекоммуникация челтәрендә Түбән Кама муниципаль районының рәсми сайтында узган елдан соң килүче елның 20 гыйнварыннан да соңга калмыйча урнаштырыла.

7. Кергән мөрәҗәгатьләргә тематик анализ ясау тиешле җирле үзидарә органы җитәкчесе кушуы буенча да башкарылырга мөмкин.